6. APRIL 1940 


INGENIØREN 


NR. 23 


alene for Elektroingeniører, men ogsaa for enhver anden, 
som har Tilknytning til eller Interesse for de mange- 
artede Emner, som Elektroteknikken efterhaanden spæn- 


der over. H. Kromann Kristensen, M. Ing. F. 


PERSONALIA 
75 Aar. 

Den af saa mange Elektroingeniører velkendte og vel- 
lidte Betjent ved elektroteknisk Samling P. Mathiesen, 
hvis nuværende Adresse er: Hjort Lorenzens Gade 21, 
fylder den 20. April 75 Aar. 


Fhv. Afdelingsingeniør Carl Hartley +. 
9. Januar 1861—2. Marts 1940. 


I den polytekniske Læreanstalts Bog om Kandidater 
staar der bl. a. ganske kort om Afdelingsingeniør Hart- 
lev: »Oprindelig Urma- 
ger. Ansat ved Kjøben- 
havns Telefon Aktiesel- 
skab 13. Oktober 1891 
som Mekaniker, senere 
som Ingeniørassistent, In- 
geniør og Afdelingsinge- 
Denne lille kort- 
fattede Beskrivelse af In- 
geniør Hartleys Levneds- 
løb giver i Virkeligheden 
et udmærket Billede af 
Afdødes store Karriere, 
en Karriere, som det paa 
det Tidspunkt, hvor In- 
geniør Hartlev indtraadte 
i Telefonselskabet, var muligt at opnaa, sely om man 
ikke havde akademisk Uddannelse. Forudsætningen var 
dog naturligvis, at vedkommende havde særlig fremra- 
gende Evner paa et eller andet Omraade, og dette havde 
Hartlev, idet han hurtigt efter sin Ansættelse viste sig 
at være i Besiddelse af meget store Evner som Kon- 
struktør. 

Paa det Tidspunkt, hvor Ingeniør Hartlev begyndte at 
virke som Konstruktør, var Telefonselskaberne her i Lan- 
det udelukkende henvist til Telefonmateriel af uden- 
landske Fabrikater som f. Eks. svenske og tyske. Da 
Spørgsmaalet herhjemme kom frem om at overgaa fra 
Lokalbatterisystemer til Centralenergisystemer, begyndte 
man at undersøge — navnlig paa daværende Telefondi- 
rektør Fritz Johannsens Initiativ — om det ikke var 
muligt at fremstille Telefonapparater ved Hjælp af den 
danske Industri. Ingeniør Hartlev, som kort efter sin 
Ansættelse grundlagde Telefonselskabets nuværende store 
mekaniske Værksted, fik stillet Opgaven. Som den fødte 
Konstruktør lykkedes det ham omkring 1906—07 at frem- 
stille Modeller paa Mekanisk Værksted af et C.E. Tele- 
fonapparat og dertil hørende forskelligt Materiel som 
Klokker, Omstillere, Signalapparater m. m. Disse Mo- 
deller var saa gennemkonstruerede, at det i Virkelighe- 
den lykkedes i Løbet af forholdsvis kort Tid at opar- 
bejde en dansk Industri paa Grundlag af disse. Foruden 
Telefonapparatmateriel konstruerede Ingeniør Hartley og- 
saa Omstillingsborde og Specialapparater som f. Eks. de 
moderne Centralvælgerapparater. Alle disse Apparater har 
i Virkeligheden vist sig anvendelige i en lang Aarrække, 
idet de benyttes endnu den Dag i Dag. Først saa sent 
som i 1930 blev der konstrueret nye Modeller af Telefon- 
apparater, idet moderne Materialer som f. Eks. Bakelite 


niør«. 


E..40 


og Anbringelsen af Nummerskiver gav Anledning til nye 
Krav og deraf følgende Ændring af Konstruktionerne. 
Men selv i de nye Modeller er der, i hvert Tilfælde hvad 
det mekaniske angaar, taget meget stærkt Hensyn til det 
Grundlag, som Ingeniør Hartlev skabte for disse. 

I 1918 blev Afdelingsingeniør Hartlev optaget som § 5- 
Medlem i Dansk Ingeniørforening under Henvisning til 
sine store Fortjenester som Konstruktør af Telefonma- 
teriel. 

I 1923 trak Afdelingsingeniør Hartlev sig tilbage fra 
sin Stilling ved Telefonselskabet. Sit lange Otium som 
Pensionist forstod han tilfulde at udnytte, idet han hav- 
de mange Interesser; bl. a. var han Frimurer og deltog 
som saadan meget stærkt i dette Arbejde. 

Den 2. Marts døde Ingeniør Hartlev efter faa Dages 
Sygeleje. Han var Enkemand og efterlader sig en Søn, 
der er Øjenlæge, og en Datter, der er Tandlæge. 


L. Saltoft, M. Ing. F. 

